ועדת הכלכלה, כנסת 20, פרוטוקול מספר 678, 2018-02-05 11:00

איתן כבל: שלום לכולם, בוקר טוב.

איתן כבל: אנחנו פותחים ישיבה שנייה של ועדת הכלכלה של הכנסת, על סדר-יומנו ברגע זה תקנות התעבורה (תיקון מס'...), התשע"ח–2017, בדבר הובלת חומרים מסוכנים.

איתן כבל: ברשותכם, זה יום המשטרה, הבאנו היום סדרה של נושאים שעוסקים בעניינים האלה שמתכתבים תחבורה ומשטרה והמשרד לביטחון פנים.

איתן כבל: יש לנו כאן צופים מיחידת נחשון, יחידה קדם-צבאית.

איתן כבל: אני אמור לדבר אתכם היום, לא? בחמש וחצי, משהו כזה.

<קריאה: אנחנו לא נהיה פה.

איתן כבל: אז זאת קבוצה אחרת, נחשונים אחרים.

איתן כבל: סבבה לכם, והנה יש לכם הזדמנות להקשיב.

איתן כבל: אומנם לא הגעתם לנושא הכי מרתק בעולם, יש נושאים לאין שיעור הרבה יותר מרתקים, אבל זה גם חלק משגרת חיינו.

איתן כבל: אדוני היועץ המשפטי, בבקשה.

איתן כבל: היכן אנחנו אוחזים?

<איתי עצמון: אדוני, אלה תקנות שנידונות לראשונה, אני מציע שמשרד התחבורה יציג את התיקון.

איתן כבל: זה אמור להיות קצר.

<איתי עצמון: נכון.

איתן כבל: למרות שכבר ראיתי שקצרים יכולים - -

<איתי עצמון: להסתבך.

איתן כבל: - - להיות יותר ארוכים מחוברת של 90 עמודים.

איתן כבל: בבקשה.

<סיגלית ברקאי: סיגלית ברקאי, לשכה משפטית, משרד התחבורה.

<סיגלית ברקאי: אנחנו מדברים על תקנות שירותי הובלה (תיקון).

<סיגלית ברקאי: למעשה, התיקון מדבר על רישיונות לעניין הובלת חומרים מסוכנים.

<סיגלית ברקאי: היום, בשביל שמישהו יקבל רישיון מוביל, הוא נדרש להוכיח שיש לו חניון מתאים לכך, למשאית.

<סיגלית ברקאי: התיקון הזה נעשה ב-2016.

<קריאה: באיזה דיון אנחנו?

<קריאה: שירותי תובלה או תעבורה?

<סיגלית ברקאי: אתה ערבבת בין הנושאים.

<איתי עצמון: היושב-ראש הקריא את הנושא.

<איתי עצמון: הנושא כרגע הוא תקנות התעבורה.

<לאה ורון: יושב-ראש הוועדה, חבר הכנסת כבל, הקריא מה הנושא.

<סיגלית ברקאי: לא, כי דיברתם על חומרים מסוכנים.

<איתי עצמון: זה גם.

<סיגלית ברקאי: סליחה.

<סיגלית ברקאי: מתנצלת.

<סיגלית ברקאי: אני פה מהבוקר עד סוף היום – הרבה דיונים.

איתן כבל: לא נורא.

איתן כבל: זה בסדר, גם אנחנו נהיה פה.

איתן כבל: בבקשה.

<סיגלית ברקאי: עברנו לתיקון הנכון.

<סיגלית ברקאי: תקנות התעבורה (תיקון מס'...), התשע"ח–2018.

<סיגלית ברקאי: התיקון הזה למעשה מתייחס לרכבים שמותר להם להוביל חומרים מסוכנים מבחינת כמות המשקל שהם יכולים לשאת עליהם.

<סיגלית ברקאי: בהתאם לאמנה הבין-לאומית, הרכבים מוגבלים למשקל של 44,000 קילוגרם.

איתן כבל: בואי תאמרי לנו מה יש בתקנה הזו שאין עד היום.

<סיגלית ברקאי: היום התקנה מדברת על כמה סוגים של רכבים ואיזה משקל הם יכולים לשאת.

<סיגלית ברקאי: התקנה הזאת לא מתייחסת לשני סוגים של רכבים שהם יותר מורכבים, שזה רכב מנועי עם ארבעה סרנים שמצורף אליו גורר בעל שניים או שלושה סרנים; ורכב שהוא תומך בעל ארבעה סרנים שמצורף אליו נתמך בעל שלושה סרנים; שני סוגים של משאיות, סמיטריילר.

איתן כבל: יקירה, ברשותך.

איתן כבל: אני לא נוהג במשאית, אבל אני המחוקק.

<גבי בן הרוש: אני פה, איתן.

איתן כבל: התכוונתי לנהג, לא למי שמתחזה.

איתן כבל: התכוונתי לגבי בן הרוש, חברנו, שהוא יושב-ראש מועצת המובילים והמסיעים - ברשותכם, כדי שהפרוטוקול לא יתבלבל שאמרתי לגבי.

איתן כבל: אתם מביאים פה תיקון.

איתן כבל: אני רוצה לדעת במה הוא אמור לשנות את חיי נהגי המובילים, זאת אומרת למה הוא נדרש.

איתן כבל: נדע למה הוא נדרש, יהיה לנו יותר קל אחר כך לקרוא אותו.

<סיגלית ברקאי: הרכבים האלה היום קיימים על הכביש, הם לא רשומים בתקנות כי הם מוגבלים למשקל מסוים, כשבפועל הם כן אמורים להיות מוגבלים גם בהתאם לאמנה וגם בהתאם לעיקרון הכללי שאנחנו חתומים על אותה אמנה.

<סיגלית ברקאי: ולכן, התיקון הזה למעשה פשוט מבקש להכניס גם את שני סוגי הרכבים האלה שנוסעים בכביש, שיהיו מוגבלים באותה דרישה כמו שאר הרכבים האחרים ובהתאם לאמנה שאנחנו חתומים עליה.

איתן כבל: אוקיי.

איתן כבל: זאת אומרת, מה שאתם מבקשים פה – הפשיטא, מה שנקרא – זה להוסיף לתקנות הקבועות בחוק שני סוגים של כלי רכב שהיום אינם חלק מכלי הרכב שמובילים חומרים מסוכנים בתקנות, ואתם מבקשים להוסיף שני סוגים.

איתן כבל: האחד – אני מקריא מתוך המכתב של השר אלי - "נוסעים בכבישי מדינת ישראל כשעליהם מובלים חומרים ובכללם חומרים מסוכנים – א.

איתן כבל: רכב מחובר, רכב מנועי בעל 4 סרנים שמצורף אליו גרור בעל 3 סרנים; ב.

איתן כבל: רכב מורכב, תומך בעל 4 סרנים שמצורף אליו נתמך בעל 3 סרנים.

איתן כבל: " האמת, הייתי שמח לראות תמונה.

איתן כבל: אתה יכול להעלות לי ביוטיוב, בגוגל, להוציא לי כדי לראות במה מדובר?

<גבי בן הרוש: אפשר להתייחס לפני זה?

איתן כבל: אתה לא מסוגל לעשות שתי פעולות ביחד, נכון?

<גבי בן הרוש: אני אעשה את שתי הפעולות ביחד.

<גבי בן הרוש: אם הוזמן דיון, אדוני היושב-ראש, לחומרים מסוכנים ואם ראיתי את הכותרת בסדר-היום, זה חניונים גם כן.

<לאה ורון: זה הנושא הבא.

איתן כבל: הדיון הבא.

איתן כבל: אדוני בכל זאת אולי ינסה לחפש לי.

איתן כבל: האמת היא שכשנותנים לנו דבר כזה, גברתי, גם כן צריך לדרוש – אין לי מושג אפילו במה מדובר.

<סיגלית ברקאי: לצרף תמונה פעם הבאה?

איתן כבל: בוודאי.

איתן כבל: לראות משהו להמחשה, שנדע במה דברים אמורים.

איתן כבל: אני הולך לאשר משהו שאני לא יודע אפילו איך הוא נראה.

<איתי עצמון: מינוח מאוד מקצועי.

איתן כבל: זה מינוח מקצועי מאוד מאוד.

<סיגלית ברקאי: בסדר גמור.

<גבי בן הרוש: מדובר על סוג הגורר הזה, שבעצם מתחבר לנגרר הזה.

איתן כבל: לפי התיאור הבנתי במה דברים אמורים.

איתן כבל: זה גרור מיוחד כנראה, נכון?

<גבי בן הרוש: כן, שיש לו ארבעה סרנים.

<גבי בן הרוש: עד עכשיו בתקנות לא התייחסו.

<גבי בן הרוש: מדובר על 4X8.

<בני אביעד: בני אביעד, אני המקביל של גבי הרוש במשרד התחבורה.

<בני אביעד: מנהל תחום מטענים וחומרים מסוכנים.

איתן כבל: שתיכנס גם לדברי הימים של הכנסת.

איתן כבל: יש פה עוד מישהו שרוצה להיכנס לדברי הימים של הכנסת?

איתן כבל: אני אחר כך אאפשר.

איתן כבל: אנחנו כבר מסיימים, אז אני אאפשר למי מהחבר'ה מנחשון שירצה לספר קצת על עצמו, אני אשמח מאוד אם תבחרו מישהו מכם, מי שתחליטו.

איתן כבל: קצת שנדע בכל זאת, וגם אתם, אם יש מישהו מכם שיוכל לספר לנו ככה, נשמח מאוד בהזדמנות הזו ייכנס לדברי הימים.

איתן כבל: זה לא רע.

איתן כבל: אוקיי.

איתן כבל: העניין ברור.

איתן כבל: יש הערות בעניין הזה?

<לאה ורון: אולי הם רוצים להתייחס לאמנה שבשלה התקנתם את התקנות, שמסדירה את המשקל ברחבי העולם גם.

<בני אביעד: אז קיימת אמנה אירופאית שנקראת ADR, שזו האמנה האירופאית להובלת חומרים מסוכנים, שמשרד התחבורה פועל על פיה, ובכלל זה גם סיווג של כל אותם חומרים מסוכנים.

<בני אביעד: לסבר את האוזן, יש 3,900 חומרים מסוכנים, מתוכם כ-2,500 חומרים מסוכנים שמשונעים בכבישי ישראל.

<לאה ורון: ויש נהלים והוראות - -

איתן כבל: איך לשנע.

<לאה ורון: - - שונים לגבי סוגי החומרים המסוכנים.

<בני אביעד: ברור.

<בני אביעד: האמנה עצמה היא אמנה מאוד מאוד מפורטת, היא קיימת באינטרנט בשימוש חופשי, היא מתעדכנת דרך קבע והיא ממש נכנסת לפרטי פרטים, רזולוציה מוחלטת של כל תחום ותחום – שילוטים, דרישות להכשרות.

איתן כבל: ואתה אומר שכל נהגי המשאיות גם מבינים מה שכתוב באינטרנט?

<בני אביעד: אנחנו עם גבי בונים להם תוכניות לימוד.

איתן כבל: גבי, שאני לא אבחן אותך.

<גבי בן הרוש: יש לי חדשות בשבילך – אני בוחן את המרצים.

<גבי בן הרוש: זו אמנה בין-לאומית, קוראים לזה "הספר הכתום" שמוכר על-ידי האו"ם ובכל העולם.

<גבי בן הרוש: אנחנו אימצנו בישראל את התקנה הזאת עם החומרים המסוכנים.

<גבי בן הרוש: הלוואי וכל סוגי ההובלה היו מותאמים לחומרים מסוכנים.

איתן כבל: דרך אגב, סתם מעניין אותי.

איתן כבל: אתה אומר יש 3,900 - - -

<בני אביעד: 3,900 סוגים של חומרים מסוכנים, שמתוכם 2,500 - - -

איתן כבל: מה זה כל השאר, שאין אותם בישראל?

<בני אביעד: אולי דברים נקודתיים שאנחנו לא יכולים או שלא הייתה דרישה לפחות.

איתן כבל: הבנתי.

<בני אביעד: אבל זה מחולק לתשע קבוצות סיווג – לפי סיכונים וכו'.

<בני אביעד: אגב, עוד מעט יוצאים שני ספרים חדשים בניהולו של גבי בן הרוש בתחום הרכב הכבד.

איתן כבל: גבי גם כותב ספרים?

<גבי בן הרוש: מי שהכניס את תוכנית הלימודים החדשה זה אנחנו, אחרי 40 שנה שהמדינה לא עשתה את זה.

<בני אביעד: באוקטובר 2015 למעשה כל סוגי כל הרכב שמובילים חומרים מסוכנים הותאמו מבחינת משקל, אורכים, לאמנה האירופאית, והסוגיה שכאן סיגלית העלתה זה רק לסגור את הקצוות.

איתן כבל: התאמה.

איתן כבל: בסדר גמור.

איתן כבל: הערות?

איתן כבל: נא להקריא.

<סיגלית ברקאי: רשום 314א2(א), ואנחנו גילינו שזה צריך להיות (ב).

<סיגלית ברקאי: הפנינו את זה לוועדה.

איתן כבל: בטוח שתספיקו להעתיק את זה?

<סיגלית ברקאי: כן.

<סיגלית ברקאי: הכול בסדר.

איתן כבל: אין הערות.

איתן כבל: בעד – פה אחד

איתן כבל: אני מאשר את התקנות.

איתן כבל: תודה רבה לכם.

איתן כבל: גבי, אני רוצה לשאול אותך שאלה: הטכוגרף החדש למשאיות, מתי הוא אמור להיכנס?

<גבי בן הרוש: הדיגיטלי?

איתן כבל: כן.

<גבי בן הרוש: אני ואתה נהיה בפנסיה, והנכדים שלנו.

<גבי בן הרוש: המדינה לא ערוכה מבחינת תשתיות.

<גבי בן הרוש: הטכוגרף קיים בעולם.

איתן כבל: אני שאלתי אותך שאלה.

<גבי בן הרוש: פה בארץ?

איתן כבל: כן.

<גבי בן הרוש: ועדת המשנה שלחה את משרד התחבורה תוך חודש ימים לבוא עם נתונים.

<גבי בן הרוש: אני לא ראיתי שהתקיים דיון, ומשרד התחבורה אין לו מה לחדש.

איתן כבל: דרור.

<דרור וגשל: יש לך פה את סיגלית.

איתן כבל: סליחה, במקרה.

איתן כבל: לא ידעתי.

<סיגלית ברקאי: אנחנו כן מקדמים את תיקון התקנות, כמו שאמרנו כבר בעבר.

<סיגלית ברקאי: בשביל לקבל את הטכוגרף הדיגיטלי צריך להצטרף לאמנה.

<סיגלית ברקאי: אנחנו בהליכים מאוד מתקדמים להשלמת התיקון של התקנות.

<סיגלית ברקאי: זה בהליכי אישור נוסח.

איתן כבל: אמרי לי בהערכה גסה – הערכה גסה, למרות הפסימיות של גבי בן הרוש, שדרך אגב, אני מבין מאיפה היא באה, אנחנו פה במקרה מתעסקים עם עניינים הנוגעים למשרדי הממשלה.

איתן כבל: הטכוגרף הזה, שהוא ממש עניין כבר ברמה של מציל חיים, זה כבר לא איזה משחק, כי הטכוגרף החדש כבר אמור לתת מענים לחלק גדול מהשאלות – אני מניח גם משקל ומהירות.

<גבי בן הרוש: שעות עבודה ומנוחה של נהגים.

איתן כבל: שעות עבודה ומנוחה כי היום לצערי, גם בעלי בית לוחצים עובדים שלהם ומרמים – בטכוגרף עושים כל מיני עניינים – אז עם הדיגיטלי כבר ייקשה עליהם מאוד לעשות.

<לאה ורון: לשנות את הנתונים.

איתן כבל: לשנות את הנתונים, ולכן החשיבות הרבה של כניסת הטכוגרף הזה.

<גבי בן הרוש: ברשותך, למה ששאלת.

<גבי בן הרוש: יש פה את סיכום דיון 2016 של ועדת החקירה שהייתה והשימוע.

<גבי בן הרוש: שלחתם את משרד התחבורה בנושא החניונים, בסטטוס העברת התוכנית עד 1 בינואר 2017.

<גבי בן הרוש: אז אני אומר לכם – ב-2070 לא תקבלו את זה, אם זה תלוי במע"צ.

<לאה ורון: אתה מדבר על נושא אחר.

<לאה ורון: אתה מדבר על החניונים, לא על הטכוגרף.

<גבי בן הרוש: לא, לא.

<גבי בן הרוש: זה קשור.

<גבי בן הרוש: דובר על החניונים.

<גבי בן הרוש: הלוא מה הטכוגרף אומר לנהג בעצם בכל העולם?

<גבי בן הרוש: הוא מאותת לו שהוא חייב אחרי ארבע שעות נהיגה לעצור למנוחה.

<גבי בן הרוש: במדינת ישראל, ממטולה ועד אילת אין לנו חניונים מוסדרים, והוועדה שלחה את משרד התחבורה, בסטטוס עד 1 בינואר 2017.

איתן כבל: אבל זה לא הדיון הזה עכשיו.

<גבי בן הרוש: אבל שאלת.

<גבי בן הרוש: ככה זה מתנהל.

איתן כבל: תודה רבה.

איתן כבל: הישיבה נעולה.